**Д О К Л А Д**

**за изпълнение на годишната програма по чл. 26а ал.4 от ЗНЧ за дейността на Народно читалище „Възраждане-1908” село Българско Сливово,община Свищов и изразходените бюджетни средства за 2023 година**

Доклада за дейността на Народно читалище „Възраждане-1908” се изготвя в изпълнение на дейностите по Годишната програма за развитие на читалищната дейност, разработена в изпълнение на чл. 26а(2) от Закона за народните читалища и приета от Настоятелството на читалището, културния календар, и внесените отчети за дейността му през 2023 година.

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината.

Отчетният период обхваща периода януари-декември 2023 година. Време, в което настоятелството работи за това да утвърдим вече изградените дейности , да преосмислим приоритетите, стоящи пред читалището и неговите форми за реализация и обогатяване на годишната програма и културния календар на читалището . Читалище „Възраждане -1908”, продължава своята народополезна дейност за утвърждаването му като естествен център за културна,просветна , творческа и развлекателна дейност.Тук е мястото, където широк кръг деца и възрастни изучават културно историческото наследство на родния край, занимават се с творчество и ползват различни видове услуги. За нас винаги е било важно да надграждаме позициите и традициите си,защото освен хранилище на местни бит и култура, читалището е и иновативна организация, която се развива, отчитайки приоритети на днешния ден .

**БИБЛИОТЕЧНА ДЕЙНОСТ:**

Най-традиционната дейност на читалището в миналото и днес се олицетворява от читалищната библиотека. Това е онази наречена преди век и половина ,публична библиотека” сложила начало и на самото читалище. Днес, тя е зависима пряко от съвременните тенденции за по-широк достъп на читателите до информационни и интернет услуги. Библиотеката при читалището разполага с фонд 15468 единици и 95 броя читатели за отчетния период, от които 42 деца до 14 години. Посещенията за годината са 576 за дома и 54 в читалнята .Зачислените книги по инвентарна книга са 123всички са от дарения, 3 абонирани периодични изданияа отчислените книги – 144 броя. През отчетната година бяха аранжирани витрини с нови дарени книги, витрини за празници и исторически чествания, за известни личности от българската история и писател. Средствата за закупуване на нова литература са недостатъчни.За набавянето на такава читалищното ръководство разчита предимно на дарители.

Мероприятия, които организирахме в библиотеката са предимно в полза на децата и учениците.Във връзка с първи март бяха изработени мартеници,а за Великден боядисани яйца и предмети свързани с празника,които подредихме изложба по повод Пети регионален фестивал „От Лазарица до Гергьовден”. С най-малките читатели се проведе среща „В света на приказките”,на която бяха запознати с библиотеката,книгите и приказките.

**ХУДОЖЕСТВЕНА САМОДЕЙНОСТ:**

Не по-малко значение заема и любителската художествена самодейност в читалището.

Сред основните направления в традиционната читалищна работа е създаването на условия за творческа изява на деца и млади хора. В читалище “ Възраждане – 1908” през отчетния период работиха следните колективи:

-Женска певческа група

-Мъжка певческа група

-Танцов състав за автентичен фолклор

-ДТС „Гайтанче”

-ТС ”Възраждане”

-Група за стари градски песни

-Клуб за народни танци

-Група за пресъздаване на народни обичаи

-Група за художествено слово

В Женска певческа група с Деян Йорданов участват 20 жени и има 7 изяви от които 2 на общинско ниво –V РФФ „От Лазарица до Гергьовден” с.Българско Сливово;МФФ „Фолклорен извор” с.Царевец ,спечелено първо място в конкурсната програма.Регионално участие в Национален събор –надпяване „Авлига пее” с Обединение –първа награда и 4 национални участия: ФФ „Път,вдъхновение,вяра” град Белене;фолклорен конкурс „Рожен 2023”;фолклорен събор „Златна гъдулка”;празник на народния обичай и автентична носия” с.Рибарица.

Мъжка певческа група е съставена от 12 човека ,ръководител е Деян Йорданов.

Участията им са 7 -2 на общинско ниво,1-регионално и 4 национални.

В Танцов състав за автентичен фолклор участват 26 човека – 5-мъже и 21 –жени,художествен ръководител Павлина Русева.Участията им са -3 .В Национален събор –надпявани „Авлига пее” с. Обединение – спечелена наградата а журито и първо място,фолклорен конкурс „Рожен 2023” и Празник на народния обичай и автентична носия с.Рибарица.

Танцов състав „Възраждане” с ръководител Павлина Русева е сформиран преди една година.В него участват 21 жени.Изявите им през изминалата година са 5- в РФФ „От Лазарица до Гергьовден”;във Втори фестивал на хороигралците „Харизмата на хорото” ,спечелена специална награда на Мебели Теди – 200 лв. и награда за най-автентично хоро.Във фолклорен фестивал „Път,вдъхновение,вяра” град Белене и в празник на хляба и меда с. Босилковци.

ДТС „Гайтанче” се състои от 12 деца до 18 години,ръководител Павлина Русева.Участията им през изминалата година са във ФС „Златна гъдулка” град Русе ,спечелена трета награда и във фолклорен фестивал град Белене.

Клуб за народни танци участва предимно на тържества и чествания в селото-Трети март,празник на селото „Мой роден край” и други.

В клуба за народни обичаи участват деца и младежи на различна възраст.В него участват 4 лазарски групи ,които огласят с песните си селото на Лазаровден и благославят за здраве и берекет;4 коледарски групи,които обикалят къщите на Бъдни вечер и група,която е ангажирана с пресъздаването на различни обичай.

Група за художествено слова участва в мероприятия организирани в библиотеката във връзка с бележити дати и чествания.

Колективите към читалището са постоянно действащи и репетират през цялата година.В тях участват 93 самодееца.Гордост за читалищното ръководство са постигнатите резултати,радостно е ,че успяваме да създадем приемственост между поколенията,че не угасва желанието им за работа и изяви**.**

**КУЛТУРНО-МАСОВА ДЕЙНОСТ:**

Във връзка с националния празник на България Трети март бяха поднесени венци и цветя пред паметника в селото,участие вземаха и Група за художествено слово.Съвместно с кметство с. Българско Сливово и ККП „Надежда” се проведе празник на църквата „Св.пророк Илия”,поднесени бяха венци и цветя на паметника на загиналите от селото в Отечествената война,проведе се конкурс за най-хубаво вино по повод Деня на лозаря,поднесени бяха поздравителни адреси и подаръци на майките родили през 2022 година по повод Деня на родилната помощ.

По случай Първи ноември –Ден на народните будители ,стана традиция вселото да гостува театрална трупа-през 2023 ни гостува театрална трупа „Беларт” град Белене с ръководител Митко Рупов.

В обособения център за информация и услуги в читалището се предоставят редица услуги на населението: копиране, принтиране, изпращане на е-майл, сканиране, ламиниране, изработване на различни видове печатни материали – некролози, покани, диплянки, брошури и др. Всичко това се прави с цел да се улесни достъпа на местното население до услуги, свързани с новите технологии, и от друга страна да се спести време на хората и пътуване до град Свищов .

**ОРГАНИЗАЦИОННА ДЕЙНОСТ:**

През отчетния период дейността се координираше от Настоятелството на читалището с председател Деян Йорданов.Усилията на Настоятелството са насочени към подобряване на материалната база и условията за провеждане на

репетиции,обновяване на библиотечния фонд,съхраняване на художествените колективи.

Проведе се отчетно-изборно събрание и 9 заседания на настоятелството. Обсъдени са редица материали във връзка с изпълнението на организационни, творчески и административни въпроси и задачи от които зависи по нататъшното развитие на читалището.

Закупени бяха носии за ТС „Възраждане”,битов тъпан,носии и калпаци за МПГ.

Необходима е още по-голяма взискателност от ръководството, а от страна на членовете на читалището по-голяма отговорност за заплащане на членския внос.

**ФИНАНСОВА ДЕЙНОСТ**

ПОЛУЧЕНИ И РАЗХОДЕНИ БЮДЖЕТНИ СРЕДСТВА ПРИ

НЧ „ВЪЗРАЖДАНЕ – 1908”с.Българско сливово,община Свищов

за периода 01.01.2023 година – 31.12.2023 година

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ПРИХОДИ | | РАЗХОДИ | | | | | | | | |
| субсидия | ФРЗ | | Осигур. | Мате  риали | Външни  услуги | Хоно  рари | книги | Ел.  Енерг. | Банк.  такси | Коман дировк |
| 35326,00 | 12898,00 | | 2388,00 | 7930,00 | 9129,00 | 0,00 | 302,00 | 2379,00 | 300,00 | 0,00 |

Настоятелството на читалище „Възраждане-1908” благодари на всички редови членове, институции и дарители за оказаната подкрепа. В трудната обстановка през последните години, в която сме принудени да работим, читалищните членове и самодейци показват, че духовната култура и изкуство, на които те са пазители, ще успеят да я съхранят и няма да остане в историята.

с.Българско Сливово Председател:………………….

/Деян Йорданов/